b'\n_START_ARTICLE_\nKraljica juga\n_START_SECTION_\nSinopsis\n_START_PARAGRAPH_\nTeresa Mendoza ro\xc4\x91ena je u Culiac\xc3\xa1nu na obali Pacifika. Ulice njezinog gradi\xc4\x87a pune su dilera, lopova i korumpiranih policajaca koji su u stanju ubiti bilo koga da ne izgube kontrolu nad trgovinom kokaina izme\xc4\x91u SAD-a i Kolumbije. Ipak u takvom okru\xc5\xbeenja mlada Teresa pro\xc5\xbeivljava najljep\xc5\xa1u ljubavnu pri\xc4\x8du s odabranikom svog srca, Guera Davilom, pilotom koji ima tajni \xc5\xbeivot. No uskoro telefon zazvoni, a Teresa se mora suo\xc4\x8diti s gorkom sudbinom, njezin Guero je ubijen, jer je odao previ\xc5\xa1e tajni narko dilera Epifanija Vargasa. Sada su njegovi pomo\xc4\x87nici u potrazi za Teresom te je \xc5\xbeele ubiti. Nakon \xc5\xa1to je pobjegla iz Meksika pred svojim progoniteljima, Teresa odlazi u \xc5\xa0panjolsku u Melillu gdje radi sve \xc5\xa1to joj se ponudi, a po\xc4\x8dne voditi i financije galicijskog krijum\xc4\x8dara Santiaga Fisterre u kojeg se zaljubi. U Puertu de Santa Maria Teresa \xc4\x87e upoznati novi svijet krijum\xc4\x8darenja droge te postati kokainska kraljica Costa del Solea. Tada je spremna obra\xc4\x8dunati se sa svojim najlju\xc4\x87im neprijateljem, Epifanom Vargasom, koji ima nove ambicije, one politi\xc4\x8dke. Od naivne djevojke koja je izgubila ljubav svog \xc5\xbeivota, Teresa postaje sna\xc5\xbena \xc5\xbeena koja kontrolira trgovinu drogom i postaje \xe2\x80\x98kraljica juga\xe2\x80\x99 spremna na osvetu\xe2\x80\xa6'